_:na940c987a3724f2687bc5c75c65e9138xb0
<http://schema.org/articleBody>
"<strong>У Польшчы праходзіць фотавыстава «Не_звычайныя героі», прысвечаная беларускім ваярам ва Украіне. У Варшаве яна адкрылася да другой гадавіны пачатку вайны і сабрала шмат зацікаўленых беларусаў. А зараз выстава прыехала ў Беласток і працуе ў хабе «Новая зямля», але, па інфармацыі арганізатараў, людзей на ёй амаль не было. MOST абмеркаваў з суарганізатарам выставы Андрусём, ці пазбягае грамадства тэмы вайны.</strong>\r\n<h2>«Спадзяваўся, што падзея прыцягне ўвагу»</h2>\r\nПадрыхтоўка выставы «Не_звычайныя героі» вялася каля месяца сіламі энтузіяста — у вольны ад працы і сямейных спраў час беларус <strong>Віталь</strong> збіраў фотаздымкі і дамаўляўся з прасторамі. Зразумела, што і сродкі на рэалізацыю даводзілася выдаткоўваць з уласных даходаў. Здымкі тут без подпісаў, некаторыя з іх за час выставы нахіліліся.\r\n\r\n— У Віталя зараз звычайная прафесія — ён цягне сябе, жонку, дзіцёнка. Але знайшоў час, натхненне і грошы, каб арганізаваць такую выставу і нагадаць пра хлопцаў, — распавядае Андрусь. — Адной са спадарожных мэтаў выставы быў збор грошай на пікап для ваяроў.\r\n\r\nГледзячы на тое, колькі намаганняў было выдаткавана на арганізацыю, Андруся «збянтэжыла адсутнасць волі беларусаў Беластока прыйсці на выставу».\r\n\r\n— Беласток — не самы «двіжовы» горад. Але я спадзяваўся, што падзея прыцягне ўвагу. Калі сюды прыязджала камандаванне палка Каліноўскага, людзей сабралася шмат, — здзіўляецца Андрусь.\r\n\r\n[caption id=\"attachment_31405\" align=\"alignnone\" width=\"1280\"]<img class=\"size-full wp-image-31405\" src=\"https://mostmedia.io/wp-content/uploads/2024/03/vystava-2_result.webp\" alt=\"выставка о войне в Украине\" width=\"1280\" height=\"867\" /> Фотавыстава «Не_звычайныя героі» ў беластоцкім хабе «Новая зямля»[/caption]\r\n<h2>«Хаваць дзіця ад вайны — тое ж самае, што хаваць яго ад палавой адукацыі»</h2>\r\nСуарганізатар выставы лічыць, што вайна па-ранейшаму з’яўляецца неад’емнай часткай жыцця, нават калі здаецца, што яна адбываецца недзе далёка.\r\n\r\n— Праз вайну ва Украіне прайшлі сотні, калі не тысячы беларусаў. Лічу, што гэта вялікая частка дыяспары. Як бы мы ні жадалі абстрагавацца ад вайны — гэта рэчаіснасць, — дадае Андрусь.\r\n\r\nБеларус прызнае, што грамадства засяроджваецца на жыццёвых, больш зручных для абмеркавання тэмах.\r\n\r\n— Можна патанцаваць за Беларусь, пакрычаць за Беларусь, пастучаць за Беларусь. Але паваяваць за Беларусь таксама было бы нядрэнна. Ад таго, што мы патанцуем — наша краіна да нас не вернецца.\r\n\r\nАндрусь супраць таго, каб табуіраваць тэму вайны, ствараючы з беларускіх ваяроў абстрактны вобраз герояў. А выстава, на яго погляд, карысная не толькі для дарослых, але і для дзяцей.\r\n\r\n— Мабыць, нехта думае, што не трэба дзецям паказваць вайну. Але прабачце, нашыя дзяды бачылі Другую сусветную, бацькі — Афган, а мы бачым вайну ва Украіне. Таму калі кажуць, што ў школах трэба праводзіць урокі палавога выхавання, бо дзеці ўсё роўна ў жыцці з гэтым сутыкнуцца, то чаму мы не кажам, што дзіцяці давядзецца сутыкнуцца з вайной? Хаваць яго ад вайны — тое ж самае, што хаваць яго ад палавой адукацыі, — мяркуе Андрусь.\r\n\r\n[caption id=\"attachment_31407\" align=\"alignnone\" width=\"1280\"]<img class=\"size-full wp-image-31407\" src=\"https://mostmedia.io/wp-content/uploads/2024/03/vystava-3_result.webp\" alt=\"выставка о войне в Украине\" width=\"1280\" height=\"868\" /> Фотавыстава «Не_звычайныя героі» ў беластоцкім хабе «Новая зямля». Фота: MOST[/caption]\r\n<h2>«Прасела культурка — падтрымаем культурку»</h2>\r\nБеларус апісвае выставу як «душэўную, з укладам персанальнага». Дзякуючы фотаздымкам наведвальнікі могуць даведацца і пра вайсковы, і пра бытавы бок жыцця ваяроў. Адной з галоўных праблем у ігнараванні падзеі Андрусь лічыць адсутнасць кансалідацыі ў грамадстве.\r\n\r\n— Магчыма, справа ў тым, што ні ў каго няма больш-менш цямнага рашэння, што рабіць далей. Усе імкнуцца вырашыць тактычныя задачы: прасела культурка — падтрымаем культурку, хлопцам патрэбен пікап — назбіраем на пікап. Дробныя  тактычныя задачы не складваюцца ў адзіны стратэгічны план.\r\n\r\nНаведаць выставу «Не_звычайныя героі» ў Беластоцкім хабе «Новая зямля» можна да 31 сакавіка. Пасля арганізатары плануюць выставіць здымкі ва Уроцлаве і Гданьску.\r\n\r\n<strong>Не забудзь <a href=\"https://t.me/mostmediaio\" target=\"_blank\" rel=\"noopener\">падпісацца</a> на MOST у Тэлеграм. Мы галоўнае медыя беларусаў у Польшчы.</strong>"
<https://mostmedia.io/2024/03/26/vystava-pra-vajarou-va-ukraine/>